02010X0528(01) — FI — 07.01.2012 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

Yhdistyneiden kansakuntien Euroopan talouskomission (UN/ECE) sääntö N:o 77 – Moottorikäyttöisten ajoneuvojen pysäköintivalaisimien hyväksyntää koskevat yhdenmukaiset vaatimukset

Sisältää kaiken voimassa olevan tekstin seuraavaan saakka:

Säännön alkuperäisen version täydennys 12 – Voimaantulopäivä: 15. lokakuuta 2008

SISÄLLYS SÄÄNTÖ 1. Soveltamisala 2. Määritelmät 3. Hyväksynnän hakeminen 4. Merkinnät 5. Hyväksyntä 6. Yleiset vaatimukset 7. Fotometriset ominaisuudet 8. Testausmenettely 9. Säteilevän valon väri 10. Värejä koskevat huomautukset 11. Pysäköintivalaisimen tyypin muutokset ja hyväksynnän laajentaminen 12. Tuotannon vaatimustenmukaisuus 13. Seuraamukset vaatimuksenmukaisuudesta poikkeavasta tuotannosta 14. Tuotannon lopettaminen 15. Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet 16. Siirtymämääräykset ▼M1 LIITTEET Liite 1 – Ilmoitus pysäköintivalaisintyypin hyväksynnästä, hyväksynnän laajentamisesta, epäämisestä tai peruuttamisesta tai tuotannon lopettamisesta säännön nro 77 nojalla Liite 2 – Esimerkkejä hyväksyntämerkeistä Liite 3 – Valon jakautumisen vähimmäiskulmat Liite 4 – Fotometriset mittaukset Liite 5 – Tuotannon vaatimustenmukaisuuden valvontamenettelyjä koskevat vähimmäisvaatimukset Liite 6 – Tarkastajan suorittamaa näytteenottoa koskevat vähimmäisvaatimukset. ▼B

1. SOVELTAMISALA

Tätä sääntöä sovelletaan luokkiin M, N ja T ( 1 ) kuuluvien ajoneuvojen pysäköintivalaisimiin.

2. MÄÄRITELMÄT

Tässä säännössä:

2.1 ”pysäköintivalaisimella” tarkoitetaan valaisinta, jota käytetään huomion kiinnittämiseksi paikallaan seisovaan ajoneuvoon.

2.2 Tähän sääntöön sovelletaan määritelmiä, jotka annetaan säännössä nro 48 ja sen muutossarjoissa, jotka ovat voimassa tyyppihyväksynnän soveltamishetkellä.

2.3 ”erityyppisillä pysäköintivalaisimilla” tarkoitetaan valaisimia, jotka eroavat toisistaan seuraavien olennaisten kohtien osalta:

a) kauppanimi tai tavaramerkki;

b) optisen järjestelmän ominaisuudet (voimakkuus, valon jakautumiskulmat, hehkulampun luokka, valonlähde jne.).

Hehkulampun värin tai mahdollisen suodattimen värin muutosta ei pidetä luokan muutoksena.

2.4 Tässä säännössä olevat viittaukset standardihehkulamppuihin ja sääntöön nro 37 viittaavat sääntöön nro 37 ja sen muutossarjoihin, jotka ovat voimassa tyyppihyväksynnän hakemishetkellä.

3. HYVÄKSYNNÄN HAKEMINEN

3.1 Kauppanimen tai tavaramerkin omistajan tai tämän valtuutetun edustajan on haettava hyväksyntää.

Hakijan valinnan mukaan laite voidaan asentaa ajoneuvoon eri vertailuakselin kallistuskulmissa ajoneuvon vertailutasoihin ja maahan nähden tai kiertää vertailuakselinsa ympäri. Näiden erilaisten asennustapojen tulee näkyä ilmoituslomakkeessa.

3.2 Hakemukseen on liitettävä kunkin pysäköintivalaisintyypin osalta:

3.2.1 lyhyt tekninen kuvaus, jossa ilmoitetaan varsinkin seuraavat, paitsi sellaisten valaisinten osalta, joissa on ei-vaihdettava valonlähde:

a) käytettävän hehkulampun tai käytettävien hehkulamppujen luokka; hehkulamppujen luokan on oltava jokin säännössä nro 37 ja sen hakuajankohtana voimassa olevissa muutossarjoissa esitetyistä lamppuluokista; ja/tai

b) valonlähdemoduulin tunnuskoodi

3.2.2 riittävän yksityiskohtaiset piirustukset (kolmena kappaleena), joiden perusteella pysäköintivalaisimen tyyppi voidaan tunnistaa ja joissa esitetään geometrisesti kohdat, joissa valaisin voidaan asentaa ajoneuvoon, havaintoakseli, jota käytetään vertailuakselina testeissä (vaakasuora kulma H = 0°, pystysuora kulma V = 0°), ja kohta, jota pidetään edellä tarkoitettujen testien vertailukeskipisteenä

3.2.3 kaksi näytekappaletta. Jos pysäköintivalaisimet ovat sellaiset, että ne voidaan asentaa vain ajoneuvon toiselle puolelle, toimitetut kaksi näytekappaletta voivat olla identtisiä ja asennettavissa vain ajoneuvon vasemmalle tai oikealle puolelle.

4. MERKINNÄT

4.1 Hyväksyttäväksi toimitetuissa pysäköintivalaisimissa on oltava selkeästi, luettavasti ja pysyvästi merkittynä seuraavat tiedot:

4.1.1 Hakijan kauppanimi tai tavaramerkki

4.1.2 Kaikissa muissa paitsi ei-vaihdettavilla valonlähteillä varustetuissa valaisimissa selvästi luettavissa oleva ja pysyvä merkintä, jossa näkyvät:

a) käytettävän hehkulampun tai käytettävien hehkulamppujen luokka ja/tai

b) valonlähdemoduulin tunnuskoodi.

4.1.3 Ei-vaihdettavilla valonlähteillä tai valonlähdemoduuleilla varustettujen valaisimien osalta nimellisjännitemerkintä ja nimellistehomerkintä.

4.2 Kussakin valaisimessa on oltava riittävän suuri tila jäljempänä kohdassa 5.5 määritellylle hyväksyntämerkille ja lisätunnuksille. Tämä paikka on merkittävä kohdassa 3.2.2 tarkoitettuihin piirustuksiin.

4.3 Valonlähdemoduuleilla varustettujen valaisimien tapauksessa valonlähdemoduuleissa on oltava seuraavat:

4.3.1 Hakijan kauppanimi tai tavaramerkki selvästi luettavissa ja pysyvästi merkittynä

4.3.2 Moduulin tunnuskoodi selvästi luettavissa ja pysyvästi merkittynä. Tunnuskoodin on sisällettävä alkukirjaimet ”MD” lyhenteenä sanasta ”MODUULI” sekä sen jälkeen hyväksyntämerkki ilman kohdassa 5.5.1 määrättyä ympyrää ja, silloin kun käytetään useita erilaisia valonlähdemoduuleita, lisätunnuksia ja -merkkejä. Tämä tunnuskoodi on merkittävä kohdassa 3.2.2 mainittuihin piirustuksiin.

Hyväksyntämerkin ei tarvitse olla sama kuin siinä valaisimessa oleva hyväksyntämerkki, jossa moduulia käytetään, mutta molempien merkkien on oltava saman hakijan.

4.3.3 Nimellisjännite- ja nimellistehomerkintä.

5. HYVÄKSYNTÄ

5.1 Jos kohdan 3.2.3 mukaisesti hyväksyttäväksi toimitetut kaksi pysäköintivalaisimen tyypin näytettä täyttävät tämän säännön vaatimukset, hyväksyntä myönnetään.

5.2 Kullekin hyväksytylle tyypille annetaan hyväksyntänumero. Hyväksyntänumeron kahdesta ensimmäisestä numerosta (tällä hetkellä 00 säännön ollessa alkuperäisessä muodossaan) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa toiselle pysäköintivalaisintyypille.

5.3 Kun hyväksyntää haetaan valaisin- tai merkkivalolaitetyypille, joka käsittää pysäköintivalaisimen ja muita valaisimia, voidaan yhteinen hyväksyntämerkki antaa, jos kyseinen valaisin täyttää tämän direktiivin vaatimukset ja jos kaikki muut valaisimet, jotka muodostavat osan valaisimesta tai merkkivalolaitteesta, jolle hyväksyntää haetaan, ovat niihin sovellettavien sääntöjen mukaisia.

5.4 Tämän säännön mukaisesta hyväksynnästä tai hyväksynnän laajentamisesta, epäämisestä tai peruuttamisesta taikka tuotannon lopettamisesta on ilmoitettava tätä sääntöä soveltaville sopimuksen sopimuspuolille tämän säännön liitteessä 1 olevan mallin mukaisella lomakkeella.

5.5 Jokaiseen tämän säännön mukaisesti hyväksyttyä tyyppiä vastaavaan pysäköintivalaisimeen on kiinnitettävä kohdassa 4.2 määriteltyyn paikkaan ja kohdassa 4.1 määriteltyjen merkintöjen lisäksi kansainvälinen hyväksyntämerkki, joka koostuu

5.5.1 ympyrän sisällä olevasta E-kirjaimesta, jota seuraa hyväksynnän myöntäneen maan tunnusnumero ( 2 );

5.5.2 tämän säännön numerosta, jota seuraa kirjain R, väliviivasta ja hyväksyntänumerosta;

5.5.3 Jos valaisin säteilee ruskeankeltaista valoa auton etu- ja takaosan suuntaan, on valaisin merkittävä sen suunnan osoittavalla nuolella siten, että nuoli osoittaa ajoneuvon etuosan suuntaan.

5.5.4 Kun valaisin- tai merkkivalolaitetyypille, joka käsittää pysäköintivalaisimen ja muita valaisimia, annetaan yksi hyväksyntänumero kohdan 5.3 mukaisesti, voidaan laitteeseen kiinnittää yksi hyväksyntämerkki, joka sisältää niiden sääntöjen mukaiset lisätunnukset, joiden perusteella hyväksyntä on myönnetty.

5.5.5 Laitteissa, joissa valon jakautumista on rajoitettu tämän säännön liitteessä 4 olevan kohdan 2.3 mukaisesti, on oltava vaakasuoralta janalta lähtevä, alaspäin osoittava pystysuora nuoli.

5.6 Kohdissa 4.1.1 ja 5.5 tarkoitetun merkinnän on oltava selvästi luettavissa ja pysyvä silloinkin, kun pysäköintivalaisin on asennettu ajoneuvoon.

5.7 Hyväksyntämerkin on oltava selvästi luettavissa ja pysyvä. Se voidaan asettaa laitteen sisä- tai ulkopuoliseen osaan (joko läpinäkyvään tai läpinäkymättömään), jota ei voi irrottaa laitteen valoa säteilevästä läpinäkyvästä osasta. Merkinnän on joka tapauksessa oltava näkyvillä, kun laite on asennettu ajoneuvoon tai kun jokin liikkuva osa, kuten konepelti tai tavaratilan luukku, avataan.

5.8 Tämän säännön liitteessä 2 annetaan esimerkki hyväksyntämerkistä.

6. YLEISET VAATIMUKSET

6.1 Jokaisen näytekappaleen on täytettävä kohtien 7 ja 9 vaatimukset.

6.2 Pysäköintivalaisimet on suunniteltava ja valmistettava siten, että ne toimivat tyydyttävästi tavanomaisissa käyttöolosuhteissa ja säilyttävät tässä säännössä tarkoitetut ominaisuudet huolimatta niihin käytön aikana mahdollisesti kohdistuvasta tärinästä.

6.3 Valonlähdemoduuleita käytettäessä on tarkistettava seuraavat:

6.3.1 Valonlähdemoduulin tai -moduulien rakenne on sellainen, että

a) kunkin valonlähdemoduulin voi asentaa vain määrättyyn eli oikeaan asentoon ja poistaa vain työkalua tai -kaluja käyttämällä;

b) jos laitteen kotelossa on useampia valonlähdemoduuleita, erityyppisillä ominaisuuksilla varustettuja valonlähdemoduuleita ei voi vaihtaa keskenään valaisimen kotelon sisällä.

6.3.2 Valonlähdemoduulien on oltava asiattomalta käsittelyltä suojattuja.

▼M1

6.3.3 Valonlähdemoduuli on suunniteltava siten, että sitä ei voida mekaanisesti vaihtaa mihinkään toiseen vaihdettavaan hyväksyttyyn valonlähteeseen työkalujen kanssa tai ilman.

▼B

6.4 Käytettäessä vaihdettavia hehkulamppuja:

6.4.1 Minkä tahansa säännön nro 37 mukaisesti hyväksytyn hehkulamppuluokan käyttäminen on hyväksyttyä, mikäli säännössä nro 37 ja sen tyyppihyväksynnän hakemishetkellä voimassa olevissa muutossarjoissa ei rajoiteta hehkulamppuluokkien käyttöä.

6.4.2 Laitteen rakenteen on oltava sellainen, että hehkulampun voi asentaa ainoastaan oikeaan asentoon.

6.4.3 Hehkulampun kannan on oltava IEC:n julkaisussa 60061 määriteltyjen ominaisuuksien mukainen. Tässä yhteydessä sovelletaan tietolomaketta, joka koskee kyseisessä hehkulamppuluokassa käytettävää kantaa.

7. FOTOMETRISET OMINAISUUDET

7.1 Kummankaan näytekappaleen säteilemä valo vertailuakselilla ei saa olla pienempi kuin seuraavassa määritelty vähimmäisvoimakkuus eikä suurempi kuin enimmäisvoimakkuus:







Vähintään (cd) Enintään (cd) 7.1.1. Eteenpäin suunnatun pysäköintivalaisimen voimakkuus: 2 60 7.1.2. Taaksepäin suunnatun pysäköintivalaisimen voimakkuus: 2 30 7.1.3 Jos kyseessä on yksittäinen valaisin, jossa on enemmän kuin yksi valonlähde, valaisimen on täytettävä vaadittava vähimmäisvoimakkuus, jos jokin valonlähteistä vioittuu, ja kun kaikki valonlähteet ovat toiminnassa, enimmäisvoimakkuudet eivät saa ylittyä. Kaikkia sarjaan kytkettyjä valonlähteitä pidetään yhtenä valonlähteenä.

7.2 Vertailuakselin ulkopuolella ja tämän säännön liitteen 3 piirroksissa määritellyissä kulmissa kummankin näytteen lähettämän valon voimakkuus:

7.2.1 on kunkin tämän säännön liitteessä 4 esitetyssä valovoiman jakautumisen taulukossa määritellyn pisteen suuntaan oltava vähintään kyseessä olevan suunnan taulukkoarvon suuruinen, ilmaistuna prosentteina kohdassa 7.1 tarkoitetusta vähimmäisarvosta;

7.2.2 on kaikissa suunnissa, joihin valo näkyy, enintään kohdassa 7.1. tarkoitetun enimmäisarvon suuruinen.

7.2.3 60 kandelan valovoima on kuitenkin sallittu taaksepäin suunnatuille pysäköintivalaisimille, jotka on rakenteellisesti yhdistetty jarruvalaisimiin (ks. kohta 7.1.2), sellaisen tason alapuolella, joka muodostaa 5°:n kulman vaakasuoran tason kanssa ja siitä alaspäin.

7.2.4 Lisäksi

7.2.4.1 säteilevän valon voimakkuuden on oltava vähintään 0,05 cd liitteessä 3 määriteltyjen kenttien koko alueella

7.2.4.2 liitteessä 4 olevan kohdan 2.2 vaatimukset voimakkuuden paikallisista vaihteluista on otettava huomioon.

7.3 Yksityiskohtaiset tiedot käytettävistä mittausmenetelmistä annetaan liitteessä 4, johon kohdassa 7.2.1 viitataan.

▼M1

8. TESTAUSMENETTELY

8.1 Kaikki mittaukset, sekä fotometriset että kolorimetriset, on tehtävä seuraavasti:

8.1.1 Kun kyseessä on vaihdettavan valonlähteen sisältävä valaisin, jota ei ole varustettu elektronisella valonlähteen säätölaitteella, mittaukset on suoritettava laitteelle määrätyn lamppuluokan mukaisella värittömällä tai värillisellä vakiohehkulampulla, johon syötettävä jännite tuottaa kyseiselle hehkulamppuluokalle asetettuja vaatimuksia vastaavan vakiovalovirran.

8.1.2 Kun kyseessä on ei-vaihdettavilla valonlähteillä (hehkulamput ja muut) varustettu valaisin, mittaukset tehdään jännitteillä 6,75 V, 13,5 V tai 28,0 V.

8.1.3 Kun kyseessä on järjestelmä, jossa käytetään valaisimen osana ( 3 ) olevaa elektronista valonlähteen säätölaitetta, mittaukset tehdään syöttäen lampun tulonapoihin valmistajan ilmoittamaa jännitettä tai, jos sitä ei ole ilmoitettu, jännitettä 6,75 V, 13,5 V tai 28,0 V.

8.1.4 Kun kyseessä on järjestelmä, jossa käytetään elektronista valonlähteen säätölaitetta, joka ei ole osa valaisinta, mittaukset tehdään syöttäen lampun tulonapoihin valmistajan ilmoittamaa jännitettä.

8.2 Testauslaboratorion on vaadittava valmistajaa toimittamaan elektroninen valonlähteen säätölaite, jota tarvitaan valonlähteen ja asianomaisten toimintojen virransyöttöä varten.

▼M1

8.3 Valaisimeen syötettävä jännite on ilmoittava tämän säännön liitteen 1 mukaisessa ilmoituslomakkeessa.

8.4 Näkyvän pinnan rajat merkkivalolaitteen vertailuakselin suunnassa on määritettävä.

▼M1

9. SÄTEILEVÄN VALON VÄRI

Säteilevän valon värin on liitteessä 4 olevassa 2 kohdassa määritetyn valonjakautumiskaavion alueella oltava punainen, valkoinen tai ruskeankeltainen. Näiden kolorimetristen ominaisuuksien tarkastamisessa on sovellettava tämän säännön kohdassa 8 kuvattua testimenettelyä. Kyseisen alueen ulkopuolella väri ei saa vaihdella jyrkästi.

Valaisimissa, joiden valonlähde ei ole vaihdettava (hehkulamput ja muut), kolorimetriset ominaisuudet on kuitenkin tarkistettava tämän säännön kohdan 8.1 asiaa koskevien alakohtien mukaisesti valonlähteiden ollessa paikoillaan valaisimessa.

▼B

10. VÄREJÄ KOSKEVAT HUOMAUTUKSET

Jokainen tämän säännön mukainen hyväksyntä myönnetään kohdan 5 mukaisesti laitetyypille, joka lähettää tietynväristä tai väritöntä valoa. Sen sopimuksen sopimuspuolia, jonka liitteenä tämä sääntö on, ei mainitun sopimuksen 3 artiklalla estetä kieltämästä joidenkin tässä säännössä tarkoitettujen värien käyttämistä laitteissa, jotka asennetaan niiden rekisteröimiin ajoneuvoihin.

11. PYSÄKÖINTIVALAISIMEN TYYPIN MUUTOKSET JA HYVÄKSYNNÄN LAAJENTAMINEN

11.1 Pysäköintivalaisintyyppiin tehtävistä muutoksista on ilmoitettava hallinnolliselle yksikölle, joka on hyväksynyt kyseisen valaisintyypin. Hallinnollinen yksikkö voi tämän jälkeen

11.1.1 katsoa, ettei tehdyillä muutoksilla todennäköisesti ole havaittavaa kielteistä vaikutusta ja että pysäköintivalaisin joka tapauksessa edelleen täyttää vaatimukset, tai

11.1.2 vaatia uutta testausselostetta testien tekemisestä vastaavalta tekniseltä tutkimuslaitokselta.

11.2 Hyväksynnän vahvistamisesta tai epäämisestä ja muutoksista on ilmoitettava edellä kohdassa 5.4 tarkoitettua menettelyä noudattaen.

11.3 Hyväksynnän laajentamisen myöntävän toimivaltaisen viranomaisen on annettava sarjanumero kaikille kyseistä laajentamista koskeville ilmoituslomakkeille.

12. TUOTANNON VAATIMUSTENMUKAISUUS

Tuotannon vaatimustenmukaisuuden testausmenettelyjen on vastattava sopimuksen lisäyksessä 2 (E/ECE/324-E/ECE/TRANS/505/Rev.2) vahvistettuja menettelyjä, ja seuraavassa esitettyjen vaatimusten on täytyttävä.

12.1 Tämän säännön mukaisesti hyväksyttävät valaisimet on valmistettava siten, että ne vastaavat hyväksyttyä tyyppiä ja täyttävät kohtien 7 ja 9 vaatimukset.

▼M1

12.2 Tämän säännön liitteessä 5 asetettuja tuotannon vaatimustenmukaisuuden valvontaa koskevia vähimmäisvaatimuksia on noudatettava.

12.3 Tämän säännön liitteessä 6 asetettuja tarkastajan suorittamaa näytteenottoa koskevia vähimmäisvaatimuksia on noudatettava.

▼B

12.4 Hyväksynnän myöntänyt toimivaltainen viranomainen saa milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät. Tarkastukset on tavanomaisesti suoritettava kerran kahdessa vuodessa.

13. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

13.1 Pysäköintivalaisintyypille tämän säännön mukaisesti myönnetty hyväksyntä voidaan peruuttaa, jos edellä esitetyt vaatimukset eivät täyty tai jos hyväksyntämerkillä varustettu pysäköintivalaisin ei vastaa hyväksyttyä tyyppiä.

13.2 Jos tätä sääntöä soveltava sopimuspuoli peruuttaa aikaisemmin myöntämänsä hyväksynnän, sen on viipymättä ilmoitettava asiasta muille sääntöä soveltaville sopimuspuolille tämän säännön liitteessä 1 olevan mallin mukaisella ilmoituslomakkeella.

14. TUOTANNON LOPETTAMINEN

Jos hyväksynnän haltija lopettaa kokonaan tämän säännön perusteella hyväksytyn pysäköintivalaisimen valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville sopimuksen sopimuspuolille tämän säännön liitteessä 1 esitetyn mallin mukaisella lomakkeella.

15. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

Tätä sääntöä soveltavien sopimuksen sopimuspuolten on ilmoitettava Yhdistyneiden kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta.

16. SIIRTYMÄMÄÄRÄYKSET

16.1 Mikään tätä sääntöä soveltava sopimuspuoli ei voi täydennyksen 5 virallisen voimaantulopäivän jälkeen kieltäytyä antamasta ECE-hyväksyntää tämän säännön perusteella, sellaisena kuin se on muutettuna täydennyksellä 5.

16.2 Kun voimaantulopäivästä on kulunut 24 kuukautta, tätä sääntöä soveltavat sopimuspuolet saavat myöntää ECE-hyväksynnän ainoastaan siinä tapauksessa, että hyväksyttävä pysäköintivalaisintyyppi täyttää tämän säännön vaatimukset, sellaisena kuin se on muutettuna täydennyksellä 5.

16.3 Tätä sääntöä soveltavat sopimuspuolet eivät saa evätä hyväksynnän laajentamista tämän säännön perusteella, sellaisena kuin se on alkuperäisessä muodossaan ja täydennettynä.

16.4 Tätä sääntöä soveltavien sopimuspuolten on 12 kuukauden ajan täydennyksen 5 voimaantulosta annettava hyväksyntä pysäköintivalaisimien tyypeille, jotka täyttävät tämän säännön vaatimukset, sellaisina kuin ne ovat alkuperäisen muotoisessa ja myöhemmin täydennetyssä säännössä.

16.5 ECE-hyväksynnät, jotka on myönnetty tämän säännön mukaisesti alle 12 kuukautta voimaantulon jälkeen, ja kaikki hyväksyntien laajennukset, myös alkuperäisen muotoisen säännön ja sen myöhempien täydennysten mukaiset, pysyvät voimassa rajoittamattoman ajan. Jos pysäköintivalaisintyyppi, joka on hyväksytty tämän säännön alkuperäisen muodon ja sen myöhempien täydennysten mukaisesti, täyttää tämän säännön, sellaisena kuin se on muutettuna täydennyksellä 5, vaatimukset, hyväksynnän myöntäneen sopimuspuolen on ilmoitettava siitä muille tätä sääntöä soveltaville sopimuspuolille.

16.6 Tätä sääntöä soveltavat sopimuspuolet eivät saa kieltää sellaista pysäköintivalaisintyyppiä, joka on hyväksytty tämän säännön täydennyksen 5 mukaisesti.

16.7 Tätä sääntöä soveltavat sopimuspuolet eivät saa 36 kuukauden aikana tämän säännön täydennyksen 5 virallisesta voimaantulosta kieltää sellaista pysäköintivalaisintyyppiä, joka on hyväksytty tämän säännön alkuperäisen muodon ja myöhempien täydennysten mukaisesti.

16.8 Kun tämän säännön täydennyksen 5 voimaantulosta on kulunut 36 kuukautta, tätä sääntöä soveltavat sopimuspuolet voivat kieltää sellaisen pysäköintivalaisintyypin myynnin, joka ei täytä tämän säännön täydennyksen 5 vaatimuksia, ellei kyseinen pysäköintivalaisin ole tarkoitettu varaosaksi käytössä oleviin ajoneuvoihin.

16.9 Tätä sääntöä soveltavien sopimuspuolten on edelleen myönnettävä hyväksyntiä pysäköintivalaisimille tämän säännön edellisten täydennysten perusteella, jos kyseiset pysäköintivalaisimet on tarkoitettu varaosiksi käytössä oleviin ajoneuvoihin.

16.10 Tätä sääntöä soveltava sopimuspuoli ei saa täydennyksen 5 virallisen voimaantulopäivän jälkeen kieltää pysäköintivalaisimen asentamista ajoneuvoon, jos kyseinen pysäköintivalaisin on hyväksytty tämän säännön perusteella, sellaisena kuin se on muutettuna täydennyksellä 5.

16.11 Tätä sääntöä soveltavien sopimuspuolten on 48 kuukauden ajan täydennyksen 5 voimaantulosta sallittava pysäköintivalaisimen asentaminen ajoneuvoon, jos kyseinen pysäköintivalaisin on hyväksytty tämän säännön perusteella säännön ollessa alkuperäismuodossa tai muutettuna myöhemmillä täydennyksillä.

16.12 Kun tämän säännön täydennyksen 5 voimaantulosta on kulunut 48 kuukautta, tätä sääntöä soveltavat sopimuspuolet voivat kieltää sellaisen pysäköintivalaisimen, joka ei vastaa tämän säännön vaatimuksia sellaisena kuin se on muutettuna täydennyksellä 5, asentamisen uusiin ajoneuvoihin, joiden kansallinen tai yksittäinen tyyppihyväksyntä oli myönnetty yli 24 kuukautta tämän säännön täydennyksen 5 voimaantulon jälkeen.

16.13 Kun täydennyksen 5 voimaantulosta on kulunut 60 kuukautta, tätä sääntöä soveltavat sopimuspuolet voivat kieltää sellaisen pysäköintivalaisintyypin, joka ei vastaa tämän säännön vaatimuksia sellaisena kuin se on muutettuna täydennyksellä 5, asentamisen uusiin ajoneuvoihin, jotka rekisteröidään ensimmäistä kertaa yli 60 kuukautta tämän säännön täydennyksen 5 voimaantulon jälkeen.









1 LIITE

ILMOITUS

(Enimmäiskoko: A4 (210 × 297 mm))

►(1) M1









LIITE 2

▼M1

ESIMERKKEJÄ HYVÄKSYNTÄMERKEISTÄ

▼B

a = väh. 5 mm

Valaisin, jossa on edellä esitetty hyväksyntämerkki, on hyväksytty Alankomaissa (E4) säännön nro 77 mukaisesti, ja sen hyväksyntänumero on 002439. Hyväksyntänumeron kaksi ensimmäistä numeroa ilmaisevat, että hyväksyntä on myönnetty säännön nro 77 vaatimusten mukaisesti säännön ollessa alkuperäisessä muodossaan. Vaakasuoralta janalta lähtevä, alaspäin osoittava pystysuora nuoli osoittaa, että laitteen sallittu enimmäisasennuskorkeus on 750 mm maanpinnasta.

Valonlähdemoduulit

MD E3 17325

Yllä olevalla tunnuskoodilla merkitty valonlähdemoduuli on hyväksytty yhdessä Italiassa (E3) hyväksyntänumerolla 17325 hyväksytyn valaisimen kanssa.









LIITE 3

VALON JAKAUTUMISEN VÄHIMMÄISKULMAT ( *1 )

Valon jakautumisen vähimmäiskulmat ovat kaikissa tapauksissa 15° vaakasuoran tason yläpuolella ja 15° sen alapuolella, paitsi jos kyse on lampuista, jotka saa asentaa enintään 750 mm maanpinnan yläpuolelle, jolloin kulmat ovat 15° vaakasuoran tason yläpuolella ja 5° sen alapuolella.









LIITE 4

FOTOMETRISET MITTAUKSET

1. MITTAUSMENETELMÄT

1.1 Fotometristen mittausten aikana on estettävä hajaheijastukset tarkoituksenmukaisella suojauksella.

1.2 Siltä varalta, että mittaustulokset kyseenalaistetaan, mittaukset on suoritettava siten, että ne täyttävät seuraavat vaatimukset: 1.2.1 mittausetäisyyden on oltava sellainen, että etäisyyden käänteistä neliöjuurilakia voidaan soveltaa; 1.2.2 mittauslaitteen on oltava sellainen, että ilmaisimen avauskulma valaisimen vertailukeskipisteestä katsottuna on 10’–1°. 1.2.3 Valovoimavaatimus tiettyyn havaintosuuntaan täyttyy, jos vaatimus täyttyy suunnassa, joka poikkeaa enintään 15’ havaintosuunnasta.

1.3 Jos laite voidaan asentaa ajoneuvoon useampaan kuin yhteen kohtaan tai eri kohtiin tietylle alueelle, fotometriset mittaukset on toistettava kussakin kohdassa tai valmistajan määrittämän vertailuakselin ääripisteissä.

2. VALOVOIMAN JAKAUTUMISEN VAKIOTAULUKKO







Vasen Oikea

2.1 Suunnat H = 0° ja V = 0° vastaavat vertailuakselia. (Ajoneuvossa se on vaakasuorassa ja yhdensuuntainen ajoneuvon pituussuuntaisen keskitason kanssa ja suunnattu haluttuun näkyvyyssuuntaan). Vertailuakseli kulkee vertailukeskipisteen kautta. Taulukon arvoista saadaan vähimmäisvalovoimat eri mittaussuuntiin prosentteina vähimmäisvaatimuksesta kunkin valaisimen akselilla (suunnassa H = 0° ja V = 0°).

2.2 Valokuvion on 2 kohdassa ruudukkona esitetyllä valonjakautumisalueella oltava lähes yhdenmukainen, ts. valon voimakkuuden on kunkin ruudukon viivan muodostaman alueen osan suunnassa täytettävä vähintään vähimmäisprosenttiarvo, joka näkyy kyseistä suuntaa ympäröivillä viivoilla.

2.3 Jos laite kuitenkin on tarkoitettu asennettavaksi enintään 750 mm korkeudelle maanpinnasta, fotometrinen voimakkuus tarkastetaan vain 5°:een kulmaan saakka alaspäin.

3. VALAISIMIEN FOTOMETRINEN MITTAUS

Fotometrisen tehon tarkastus

▼M1

3.1 Ei-vaihdettavat valonlähteet (hehkulamput ja muut): valaisimessa olevista valonlähteistä tämän säännön kohdan 8.1 asiaa koskevan alakohdan mukaisesti.

▼B

3.2 Vaihdettavat hehkulamput: Jos valaisimet on varustettu 6,75 V:n, 13,5 V:n tai 28,0 V:n hehkulampuilla, niiden tuottamat valotiheysarvot on korjattava. Korjauskerroin on vertailuvalovirran ja käytettävän virtalähteen (6,75 V, 13,5 V tai 28,0 V) kohdalla mitatun valovirran keskiarvon välinen suhde. Minkään käytettävän hehkulampun todelliset valovirrat eivät saa poiketa enempää kuin 5 prosenttia keskiarvosta. Vaihtoehtoisesti voidaan käyttää vuorottain vertailuvalovirrallaan toimivaa standardihehkulamppua jokaisessa kohdassa ja laskea jokaisen kohdan yksittäiset mittaustulokset yhteen.

3.3 Kaikkien merkkivalaisimien, paitsi hehkulampuilla varusteltujen, yhden minuutin ja 30 minuutin toiminnan jälkeen mitattujen valotiheysarvojen on oltava vähimmäis- ja enimmäisvaatimusten mukaisia. Yhden minuutin toiminnan jälkeinen valovoiman jakauma voidaan laskea 30 minuutin toiminnan jälkeisestä valovoiman jakaumasta soveltamalla kuhunkin testauspisteeseen yhden minuutin ja 30 minuutin toiminnan jälkeen kohdassa HV mitattujen valovoima-arvojen suhdetta.









▼M1

LIITE 5

▼B

Tuotannon vaatimustenmukaisuuden valvontamenettelyjä koskevat vähimmäisvaatimukset

1. YLEISTÄ

1.1 Vaatimustenmukaisuutta koskevat mekaaniset ja geometriset vaatimukset katsotaan täytetyiksi, jos eroavuudet eivät ylitä väistämättömiä valmistuspoikkeamia tämän säännön vaatimusten rajoissa.

1.2 Sarjatuotantona valmistettujen valaisimien fotometrisiin ominaisuuksiin liittyvää vaatimustenmukaisuutta ei aseteta kyseenalaiseksi, jos testattaessa fotometrisiä ominaisuuksia sattumanvaraisesti valitusta valaisimesta, joka on varustettu standardihehkulampulla taikka ei-vaihdettavalla valonlähteellä (hehkulamput ja muut), jolloin kaikki mittaukset tehdään tapauksen mukaan jännitteillä 6,75 V, 13,5 V tai 28,0 V, 1.2.1 mikään mitattu arvo ei poikkea negatiivisesti yli 20 prosentilla tässä säännössä määritellyistä arvoista. 1.2.2 Jos kyseessä on valaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, valaisimille suoritettavat testit on toistettava käyttäen toista standardihehkulamppua.

1.3 Värikoordinaatteja koskevien vaatimusten on täytyttävä silloin, kun valaisin on varustettu standardihehkulampulla, tai niiden valaisimien, joiden valonlähde ei ole vaihdettava (hehkulamput ja muut), osalta silloin, kun kolorimetriset ominaisuudet tarkastetaan valonlähteen ollessa valaisimessa.

2. VALMISTAJAN SUORITTAMAN VAATIMUSTENMUKAISUUDEN TARKASTUKSEN VÄHIMMÄISVAATIMUKSET

Hyväksyntämerkin haltijan on suoritettava kullekin valaisintyypille asianmukaisin väliajoin ainakin seuraavassa esitetyt testit. Testit on suoritettava tämän säännön vaatimusten mukaisesti.

Jos näyte ei täytä kyseisen testityypin vaatimuksia, on otettava lisää näytteitä ja testattava ne. Valmistajan on toteutettava toimenpiteitä kyseisen tuotannon vaatimustenmukaisuuden varmistamiseksi.

2.1 Testien luonne

Tässä säännössä esitetyt vaatimustenmukaisuustestit koskevat fotometrisia ja kolorimetrisia ominaisuuksia.

2.2 Testimenetelmät

2.2.1 Testit on yleensä suoritettava tässä säännössä esitettyjen menetelmien mukaisesti.

2.2.2 Missä tahansa valmistajan suorittamassa vaatimustenmukaisuustestissä voidaan käyttää tässä säännössä esitettyjä menetelmiä vastaavia menetelmiä tyyppihyväksyntätesteistä vastaavan toimivaltaisen viranomaisen suostumuksella. Valmistajan vastuulla on osoittaa, että käytetyt menetelmät vastaavat tässä säännössä esitettyjä menetelmiä.

2.2.3 Kohtien 2.2.1 ja 2.2.2 soveltaminen edellyttää testilaitteen säännöllistä kalibrointia ja testilaitteen vastaavuutta toimivaltaisen viranomaisen suorittaman mittauksen kanssa.

2.2.4 Vertailumenetelminä on käytettävä kaikissa tapauksissa tämän säännön vertailumenetelmiä, erityisesti hallinnollisen tarkastuksen ja näytteenoton tarkoituksia varten.

2.3 Näytteenotto

Valaisinnäytteet on valittava sattumanvaraisesti yhdenmukaisen erän tuotannosta. Yhdenmukaisella erällä tarkoitetaan samaa tyyppiä edustavien valaisimien sarjaa, joka on määritetty valmistajan tuotantomenetelmien mukaisesti.

Arvioinnin on yleensä kohdistuttava yksittäisten tehtaiden sarjatuotantoon. Valmistaja voi kuitenkin ryhmittää yhteen useista eri tehtaista saadut samaa tyyppiä koskevat tiedot, jos tehtaissa sovelletaan samaa laatujärjestelmää ja laadunhallintaa.

▼M1

2.4 Mitattavat ja tallennettavat fotometriset ominaisuudet

Valaisimien näytekappaleista on tehtävä fotometrisiä mittauksia, joilla määritetään vähimmäisarvot liitteessä 4 lueteltujen pisteiden kohdalla ja vaaditut värikoordinaatit.

2.5 Hyväksyttävyysperusteet

Valmistaja vastaa …

Hyväksyttävyysperusteiden on oltava sellaiset, että 95 prosentin luotettavuustasolla liitteen 6 (ensimmäinen näytteenotto) mukaisesti suoritetun pistokokeen läpäisemisen vähimmäistodennäköisyys on 0,95.









LIITE 6

▼B

TARKASTAJAN SUORITTAMAA NÄYTTEENOTTOA KOSKEVAT VÄHIMMÄISVAATIMUKSET

1. YLEISTÄ

1.1 Mekaanista ja geometrista vaatimustenmukaisuutta koskevat tämän säännön määräykset katsotaan täytetyiksi, jos eroavuudet eivät ylitä väistämättömiä valmistuspoikkeamia.

1.2 Sarjatuotantona valmistettujen valaisimien fotometrisiin ominaisuuksiin liittyvää vaatimustenmukaisuutta ei aseteta kyseenalaiseksi, jos testattaessa fotometrisia ominaisuuksia sattumanvaraisesti valitusta valaisimesta, joka on varustettu standardihehkulampulla taikka ei-vaihdettavalla valonlähteellä (hehkulamput ja muut), jolloin kaikki mittaukset tehdään tapauksen mukaan jännitteillä 6,75 V, 13,5 V tai 28,0 V, 1.2.1 mikään mitattu arvo ei poikkea negatiivisesti yli 20 prosentilla tässä säännössä määritellyistä arvoista. 1.2.2 Jos kyseessä on valaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, valaisimille suoritettavat testit on toistettava käyttäen toista standardihehkulamppua. 1.2.3 Valaisimia, joissa on selviä vikoja, ei oteta huomioon.

1.3 Värikoordinaatteja koskevien vaatimusten on täytyttävä silloin, kun valaisin on varustettu standardihehkulampulla, tai niiden valaisimien, joiden valonlähde ei ole vaihdettava (hehkulamput ja muut), osalta silloin, kun kolorimetriset ominaisuudet tarkastetaan valonlähteen ollessa valaisimessa.

2. ENSIMMÄINEN NÄYTTEENOTTO

Ensimmäisessä näytteenotossa valitaan sattumanvaraisesti neljä valaisinta. Ensimmäinen kahden valaisimen näyte merkitään A:ksi ja toinen B:ksi.

2.1 Vaatimustenmukaisuutta ei aseteta kyseenalaiseksi

2.1.1 Sarjatuotantona valmistettujen valaisimien vaatimustenmukaisuutta ei aseteta kyseenalaiseksi tämän liitteen kuviossa 1 esitetyn näytteenottomenettelyn mukaisesti, jos valaisimien mitattujen arvojen negatiiviset poikkeamat ovat seuraavat:

2.1.1.1 näyte A







A1: yksi valaisin 0 prosenttia yksi valaisin enintään 20 prosenttia A2: molemmat valaisimet yli 0 prosenttia mutta enintään 20 prosenttia siirrytään näytteeseen B

2.1.1.2 näyte B







B1: molemmat valaisimet 0 prosenttia

2.1.2 tai jos kohdan 1.2.2. edellytykset näytteen A osalta täyttyvät.

2.2 Vaatimustenmukaisuus asetetaan kyseenalaiseksi

2.2.1 Sarjatuotantona valmistettujen valaisimien vaatimustenmukaisuus asetetaan kyseenalaiseksi tämän liitteen kuviossa 1 esitetyn näytteenottomenettelyn mukaisesti ja valmistajaa kehotetaan saattamaan tuotantonsa vaatimusten mukaiseksi, jos valaisimien mitattujen arvojen poikkeamat ovat seuraavat:

2.2.1.1 näyte A







A3: yksi valaisin enintään 20 prosenttia yksi valaisin yli 20 prosenttia mutta enintään 30 prosenttia

2.2.1.2 näyte B







B2: A2:n osalta yksi valaisin yli 0 prosenttia mutta enintään 20 prosenttia yksi valaisin enintään 20 prosenttia B3: A2:n osalta yksi valaisin 0 prosenttia yksi valaisin yli 20 prosenttia mutta enintään 30 prosenttia

2.2.2 tai jos kohdan 1.2.2 edellytykset näytteen A osalta eivät täyty.

2.3 Hyväksyntä peruutetaan

Vaatimustenmukaisuus on asetettava kyseenalaiseksi ja kohtaa 13 on sovellettava, jos tämän liitteen kuvion 1 mukaisessa näytteenottomenettelyssä valaisimien mitattujen arvojen poikkeamat ovat seuraavat:

2.3.1 näyte A







A4: yksi valaisin enintään 20 prosenttia yksi valaisin yli 30 prosenttia A5: molemmat valaisimet yli 20 prosenttia

2.3.2 näyte B







B4: A2:n osalta yksi valaisin yli 0 prosenttia mutta enintään 20 prosenttia yksi valaisin yli 20 prosenttia B5: A2:n osalta molemmat valaisimet yli 20 prosenttia B6: A2:n osalta yksi valaisin 0 prosenttia yksi valaisin yli 30 prosenttia

2.3.3 tai jos kohdan 1.2.2 edellytykset näytteiden A ja B osalta eivät täyty.

3. TOISTETTU NÄYTTEENOTTO

A3:n, B2:n ja B3:n osalta on kahden kuukauden kuluessa ilmoituksen antamisesta suoritettava toistettu näytteenotto (kahdesta sellaisesta valaisimesta koostuvat kolmas näyte C ja neljäs näyte D, jotka on valittu sen jälkeen valmistetusta erästä, kun valmistaja on saattanut tuotantonsa vaatimusten mukaiseksi).

3.1 Vaatimustenmukaisuutta ei aseteta kyseenalaiseksi

3.1.1 Sarjatuotantona valmistettujen valaisimien vaatimustenmukaisuutta ei aseteta kyseenalaiseksi tämän liitteen kuviossa 1 esitetyn näytteenottomenettelyn mukaisesti, jos valaisimien mitattujen arvojen poikkeamat ovat seuraavat:

3.1.1.1 näyte C







C1: yksi valaisin 0 prosenttia yksi valaisin enintään 20 prosenttia C2: molemmat valaisimet yli 0 prosenttia mutta enintään 20 prosenttia siirrytään näytteeseen D

3.1.1.2 näyte D







D1: C2:n osalta molemmat valaisimet 0 prosenttia

3.1.2 tai jos kohdan 1.2.2 edellytykset näytteen C osalta täyttyvät.

3.2 Vaatimustenmukaisuus asetetaan kyseenalaiseksi

3.2.1 Sarjatuotantona valmistettujen valaisimien vaatimustenmukaisuus asetetaan kyseenalaiseksi tämän liitteen kuviossa 1 esitetyn näytteenottomenettelyn mukaisesti ja valmistajaa kehotetaan saattamaan tuotantonsa vaatimusten mukaiseksi, jos valaisimien mitattujen arvojen poikkeamat ovat seuraavat:

3.2.1.1 näyte D







D2: C2:n osalta yksi valaisin yli 0 prosenttia mutta enintään 20 prosenttia yksi valaisin enintään 20 prosenttia

3.2.1.2 tai jos kohdan 1.2.2 edellytykset näytteen C osalta eivät täyty.

3.3 Hyväksyntä peruutetaan

Vaatimustenmukaisuus on asetettava kyseenalaiseksi ja kohtaa 13 on sovellettava, jos tämän liitteen kuvion 1 mukaisessa näytteenottomenettelyssä valaisimien mitattujen arvojen poikkeamat ovat seuraavat:

3.3.1 näyte C







C3: yksi valaisin enintään 20 prosenttia yksi valaisin yli 20 prosenttia C4: molemmat valaisimet yli 20 prosenttia

3.3.2 näyte D







D3: C2:n osalta yksi valaisin 0 tai yli 0 prosenttia yksi valaisin yli 20 prosenttia

3.3.3 tai jos kohdan 1.2.2 edellytykset näytteiden C ja D osalta eivät täyty.

Kuvio 1